# OK Boomer

«OK Boomer» es una frasa fetiche e un mèm d'internet qu'a ganhat en popularitat en 2019. Es utilizat per virar en derision las actituds estereotipats atribuidas a la generacion dels baby boomers.

## Usatge

L'expression es utilizat de manièra pejorativa per contracarrar o virar en derision de jutjaments percebuts coma mesquins, despassats o condescendents, de la part de personas atjadas, particularament los baby-boomers. Lo tèrme a estat utilizat per replicar a çò qu'es percebut coma una resisténcia al cambiament (tecnologic, climatic), la marginalizacion de las minoritats, l'oposicion a una drecha identitària o als ideals de las generacions ascendentas.

## Origina

«OK Boomer» troba son origina dins una video ont l'òm vei un òme atjat pas identificat declarar que «los millennials e la generacion Z son atacat del sindròm de Peter Pan, refusan de grandir e pensan que los ideals utopics qu'an breçat lor jovença van d'una manièra o d'una autra se realizar a l'atge adult». La video a inspirat l'expression «OK Boomer» coma replica e critica dels ideals de las generacions precedentas qu'an fòrtament marcat la politica, l'economia e l'environament.

## Espandiment

Sembla que lo tèrme aja estat utilizat a partir d'abril de 2018, mas intra dins la cultura populara a partir de genièr de 2019. Atira l'atencion dels mèdias al debut de novembre de 2019, quand mantun articles li son consacrats.
A aquela data, los videos associats al mot-clau #OkBoomer sus TikTok an estat visionadas 44,6 millions de còps.

### Dins los mèdias

En novembre de 2019, Chlöe Swarbrick, una parlamentària neozelandesa, alara qu'interven sul cambiament climatic, respond d'un expeditiu «OK Boomer» a un collèga mai atjat que cerca a la desestabilizar. A la meteissa epoca, Politico joga amb lo mèm en entitolant «OK Bloomberg» un article sus la possible candidatura de Michael Bloomberg a la presidéncia dels Estats Units.

## Analisi

Las reaccions son partejadas, anant de «aquesta detestacion es legitima» fins a «es pas just de blasmar los baby boomers». D'unes consideran que la frasa denota l'atgisme. Bob Lonsberry, animator de ràdio classat a drecha a mai qualificat boomer de «N word del racisme anti-vièlhs», alara que William Shatner la considera coma un «insult infantil». Dins lo Guardian, Bhaskar Sunkara a criticat lo mèm en indicant que la generation dels boomers a besonh de solidaritat, nombre d'entre els esprovant de grandas dificultats economicas. La màger part dels Americans aprochant los 65 ans dispausant de mens de 25 000 $ d'economias.
L'expression pòt tanben èsser utilizada per marcar una oposicion a un immobilisme mespresant, coma aqueste que s'es expremit a prepaus de Greta Thunberg, sens èsser fòrçament ligada a una diferéncia d’atge.

## Nòtas e referéncias

* (fr) Aqueste article es parcialament o en totalitat eissit d’una traduccion de l’article de Wikipèdia en francés intitolat « OK Boomer ».

### Nòtas

* ↑ N word per Nigger (negre), mot tabó del discors racial als Estats Units.

### Referéncias

* 1 2 (fr) Jean-Michel Normand e Nicolas Santolaria, « OK boomer » : le cri de ralliement d’une génération, Le Monde, 18 de novembre de 2019.
* 1 2 (fr) Yann Duvert, De quoi l'expression « Ok boomer » est-elle le nom ?, Les Échos, 11 de novembre de 2019.
* 1 2 (en) Gianluca Mezzofiore, A 25-year-old politician got heckled during a climate crisis speech. Her deadpan retort: 'OK, boomer', CNN, 7 de novembre de 2019.
* ↑ (en) OK boomer, Dictionary.com.
* ↑ (en) Taylor Lorenz, ‘OK Boomer’ Marks the End of Friendly Generational Relations, The New York Times, 29 d'octobre de 2019.
* ↑ (fr) « Ok boomer », l’expression de la Génération Z pour clouer le bec aux « vieux », L'Obs, 7 de novembre de 2019.
* ↑ (en) Kalhan Rosenblatt, Teens use 'OK boomer' to fire back at older generations' criticisms, NBC News, 29 d'octobre de 2019.
* ↑ (en) Joshua Bote, Why are Gen Z and millennials calling out boomers on TikTok? 'OK, boomer,' explained, USA Today, 4 de novembre de 2019.
* 1 2 (en) Josephine Franks, Chlöe Swarbrick explains what 'OK boomer' means, Stuff, 6 de novembre de 2019.
* ↑ (en) Steve Annear, How a Lexington teen’s song remix turned into an ‘OK, Boomer’ anthem, The Boston Globe, 7 de novembre de 2019.
* ↑ (en) John F. Harris, OK Bloomberg, Politico, 8 de novembre de 2019.
* ↑ (en) Mike Bebernes, ‘OK Boomer’: Behind the generational divide, Yahoo! News, 6 de novembre de 2019.
* ↑ (en) Naomi Ishisaka, Ageism casts a cloud over the career of King County Councilmember Larry Gossett in the age of ‘OK Boomer’, The Seattle Times, 6 de novembre de 2019.
* ↑ (en) Anna Behrmann, 'OK Boomer' may be a funny insult, but it's nasty and ageist too, I, 6 de novembre de 2019.
* 1 2 (en) Michael Brice-Saddler, A conservative radio host compared ‘boomer’ to the n-word. Even Dictionary.com was appalled., The Washington Post, 5 de novembre de 2019.
* ↑ (fr) « Ok boomer », l’expression devenue virale chez les jeunes Américains pour se moquer des baby-boomers, 20 Minutes, 9 de novembre de 2019.
* ↑ (en) Bhaskar Sunkara, Why it's time to ditch the 'OK Boomer' meme, The Guardian, 6 de novembre de 2019.

## Vejatz tanben
### Articles ligats

* Baby boomer
* Atgisme